b'\n_START_ARTICLE_\nEtiketa\n_START_PARAGRAPH_\nEtiketa je kos papirja, polimera, blaga, kovine ali kak\xc5\xa1nega drugega materiala, pritrjena na embala\xc5\xbeo izdelka, ali na izdelek sam. Lahko je tudi natisnjena neposredno na izdelek. Etiketa nosi informacije o izdelku, produktu, kot so ime izdelka, cena, \xc4\x8drtna koda ali/in ostale pomembne informacije povezane z izdelkom artiklom ali storitvijo._NEWLINE_\xc2\xa0_NEWLINE_Ozna\xc4\x8devanje artiklov z etiketami imenujemo tudi \xc2\xbbdeklariranje\xc2\xab.\n_START_SECTION_\nIzdelava etiket\n_START_PARAGRAPH_\nEtikete, so glede na njihovo vrsto, ter na\xc4\x8dina aplikacije na artikel ali embala\xc5\xbeo izdelane na razli\xc4\x8den na\xc4\x8din._NEWLINE_Etiketa, natisnjena na material iz papirja, je najbolj raz\xc5\xa1irjena vrsta etikete. Najdemo jo na skoraj vseh potro\xc5\xa1ni\xc5\xa1kih izdelkih, od \xc5\xbeivil do zdravil, knjig in pisarni\xc5\xa1ke opreme. Papirnata etiketa je cenovno ugodna, ter enostavna za izdelavo, lahko je poljubnega formata, ter vsebuje vse vrste informacij. Papirnato etiketo po \xc5\xbeeljah naro\xc4\x8dnika oblikuje oblikovalec, nato pa se jo natisne v tiskarni. Najbolj priljubljena tehnika tiska papirnatih etiket je digitalni tisk. Papirnate etikete so lahko tudi prazne, ter se na njih informacije zapi\xc5\xa1e ro\xc4\x8dno, s pisalom, ali pa z uporabo manj\xc5\xa1ih delovnih tiskalnikov v trgovinah, prodajalnah ter povsod kjer se jih potrebuje. Zaradi velikega trga obla\xc4\x8dil je zelo raz\xc5\xa1irjena prav tako etiketa iz blaga. To se izdela posebej v tekstilnih obratih podjetja ki prav tako izdeluje obla\xc4\x8dila ter izdelke iz blaga, ali pa se jo izdela drugje, ter so jo kasneje pri\xc5\xa1ije na \xc5\xbeeleni artikel. Etikete iz kovin in umetnih materialov izdelujejo cinkarne, \xc5\xbeelezarne ter ostala podjetja z ustreznimi delovnimi stroji za obdelavo umetnih materialov.'